stanford-oval/wikipedia huggingface dataset:
ยอด สังข์รุ่งเรือง
เกียรติยศ

เมื่อวันที่ 11 กันยายน พ.ศ. 2462 ได้เดินทางกลับประเทศไทย เมื่อถึงประเทศเขาได้รับพระราชทานเหรียญงานพระราชสงครามทวีปยุโรปจากพระหัตถ์ของพระบาทสมเด็จพระมงกุฎเกล้าเจ้าอยู่หัว จากนั้น
เมื่อวันที่ 22 พฤศจิกายน พ.ศ. 2541 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระบรมราชโองการให้ผู้แทนพระองค์เชิญสิ่งของพระราชทาน ประกอบด้วย แจกันพระราชทาน หนังสือพระมหาชนก และเหรียญทอง เงิน นากพระมหาชนก
เมื่อปี พ.ศ. 2542 เขาได้รับเครื่องอิสริยาภรณ์เลฌียงดอเนอร์ ชั้นเชอวาลีเย จากประธานาธิบดีฝรั่งเศส ฌัก ชีรัก ซึ่งมอบให้กับนักรบฝ่ายสัมพันธมิตรในช่วงสงครามโลกครั้งที่หนึ่งเมื่ออายุครบ 100 ปี
เมื่อวันที่ 21 ตุลาคม พ.ศ. 2542 เขาได้รับพระราชทานยศร้อยตรี และในวันที่ 6 มกราคม พ.ศ. 2543 กองทัพภาคที่ 3 ได้จัดพิธีพระราชทานยศเป็นกรณีพิเศษ โดยมี พล.ท. วัฒนชัย ฉายเหมือนวงศ์ แม่ทัพภาคที่ 3 ที่สโมสรบันเทิงทัพ ค่ายสมเด็จพระนเรศวรมหาราช จังหวัดพิษณุโลก
เกียรติยศ > เครื่องราชอิสริยาภรณ์ > ไทย

พ.ศ. 2462 –  เหรียญงานพระราชสงครามทวีปยุโรป
พ.ศ. 2464 –  เหรียญชัย
เกียรติยศ > เครื่องราชอิสริยาภรณ์ > ต่างประเทศ

ฝรั่งเศส :
พ.ศ. 2542 –  เครื่องอิสริยาภรณ์เลฌียงดอเนอร์ ชั้นเชอวาลีเย
เกียรติยศ > รางวัลเกียรติยศ > ในประเทศ

พ.ศ. 2506 : โล่และเหรียญกำนันดีเด่น
พ.ศ. 2541 : เหรียญมหาชนก เหรียญทอง, เงิน และนาค
พ.ศ. 2543 :
โล่เกียรติคุณจากมหาวิทยาลัยราชภัฏพิบูลสงคราม
โล่เกียรติยศจากสมาคมข้าราชการบำนาญในอุปถัมภ์ กระทรวงกลาโหม
โล่คนดีศรีเมืองพิษณุโลก
พ.ศ. ไม่ปรากฎ : ชาวนาดีเด่น จากการเป็นเกษตรกรตำบลท่าโพธิ์
เกียรติยศ > รางวัลเกียรติยศ > ต่างประเทศ

พ.ศ. 2543 : โล่เกียรติยศจากสมาคมผู้สนใจในประวัติศาสตร์โลก ณ รัฐแคลิฟอร์เนีย ประเทศสหรัฐอเมริกา
บรรณานุกรม

ร้อยตรี ยอด สังข์รุ่งเรือง : ทหารอาสาคนสุดท้ายของไทย
ณรงค์ฤทธิ์ มหารักขกะ

| พลโทณรงค์ฤทธิ์ มหารักขกะป> ช., ป.ม. |
| --- | --- |


เจ้ากรมการรักษาดินแดน
ดำรงตำแหน่ง พ.ศ. 2522 – พ.ศ. 2523
ก่อนหน้า: พลโท เอื้อม จิระพงศ์
ถัดไป: พลโท เทียนชัย สิริสัมพันธ์
 
ข้อมูลส่วนบุคคล
เกิด: ประสมศรี มหารักขกะ 12 กรกฎาคม พ.ศ. 2464 อำเภอพระนคร จังหวัดพระนคร ประเทศสยาม
เสียชีวิต: 12 พฤษภาคม พ.ศ. 2551 (86 ปี)
คู่สมรส: สุรางค์ สวัสดี
บุตร: 4 คน
การศึกษา: โรงเรียนสวนกุหลาบวิทยาลัย โรงเรียนนายร้อยทหารบก โรงเรียนเสนาธิการทหารบก วิทยาลัยป้องกันราชอาณาจักร
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2482 – พ.ศ. 2524
ยศ:  พลโท
บังคับบัญชา: กรมการรักษาดินแดน
ผ่านศึก: กรณีพิพาทอินโดจีน สงครามมหาเอเซียบูรพา สงครามเวียดนาม

พลโท ณรงค์ฤทธิ์ มหารักขกะ (12 กรกฎาคม พ.ศ. 2464 – 12 พฤษภาคม พ.ศ. 2551) เป็นนายทหารชาวไทย เคยดำรงตำแหน่งเจ้ากรมการรักษาดินแดน
ประวัติ > ชีวิตส่วนตัว

พล.ท. ณรงค์ฤทธิ์ เกิดวันที่ 12 กรกฎาคม พ.ศ. 2464 ณ อำเภอพระนคร จังหวัดพระนคร เป็นบุตรของขุนชำนาญสัตว์รักษ์ (ช่วง มหารักขกะ) และถนอมศรี มหารักขกะ (สกุลเดิม คราประยูร)
พล.ท. ณรงค์ฤทธิ์ สมรสกับสุรางค์ มหารักขกะ (สกุลเดิม สวัสดี) มีบุตรทั้งหมด 4 คน คือ
พ.อ.พิเศษ นเรนทร์ฤทธิ์ มหารักขกะ
พ.ต.อ. นรินทร์ฤทธิ์ มหารักขกะ
วรรษมน มหารักขกะ
พ.อ.พิเศษ นิรันดร์ฤทธิ์ มหารักขกะ
ประวัติ > การศึกษา > ก่อนรับราชการ

พล.ท. ณรงค์ฤทธิ์ ได้จบการศึกษาจากโรงเรียนสวนกุหลาบวิทยาลัย ในชั้นมัธยมศึกษาปีที่ 8 ในปี พ.ศ. 2481 และศึกษาต่อที่โรงเรียนนายร้อยทหารบก ในปี พ.ศ. 2483
ประวัติ > การศึกษา > หลังรับราชการ

พล.ท. ณรงค์ฤทธิ์ จบการศึกษาดังนี้
พ.ศ. 2493 – โรงเรียนทหารราบ ชั้นผู้บังคับการกองร้อย
พ.ศ. 2496 – โรงเรียนทหารราบกองทัพบกสหรัฐอเมริกา หลักสูตรนายทหารราบเบื้องสูง, ค่ายเบ็นนิ่ง รัฐจอร์เจีย
พ.ศ. 2508 – โรงเรียนเสนาธิการทหารบก หลัดสูตรเร่งรัด ชุดที่ 4
พ.ศ. 2511 – วิทยาลัยการทัพบก ชุดที่ 8
พ.ศ. 2518 – วิทยาลัยป้องกันราชอาณาจักร รุ่นที่ 17
การทำงาน > ราชการสงคราม > สงครามเวียดนาม

28 กรกฎาคม พ.ศ. 2512 พ.อ.พิเศษ ณรงค์ฤทธิ์ มหารักขกะ (ยศในขณะนั้น) ดำรงตำแหน่งผู้บังคับการกรมทหารราบที่ 1 กองพลทหารอาสาสมัคร เข้าเหยียบแผ่นดินเวียดนามใต้ครั้งแรก และมีวีรกรรมการรบในช่วงวันที่ 12 ตุลาคม พ.ศ. 2512 พ.อ.พิเศษ ณรงค์ฤทธิ์ ได้ขึ้นเฮลิคอปเตอร์ไปอำนวยการรบ สั่งการให้ปืนใหญ่ทำการยิง และสั่งให้เครื่องบินโจมตีทางอากาศ ต่อฝ่ายข้าศึกที่มีกำลังเหนือกว่า ซึ่งพยายามที่จะโจมตีทหารราบ 2 กองร้อย ที่อยู่ในการบังคับบัญชา หลังจากเสร็จสิ้นการโจมตีทางอากาศ พ.อ.พิเศษ ณรงค์ฤทธิ์ ได้ลงจากเฮลิคอปเตอร์ และนำหน่วยทหารภาคพื้นดินของตัวเองเข้าโจมตี และสามารถจับเชลยศึกได้ 3 คน ทั้งนี้ พ.อ.พิเศษ ณรงค์ฤทธิ์ มีความกล้าหาญไม่ย่อท้อต่อศัตรู ทำให้ พ.อ.พิเศษ ณรงค์ฤทธิ์ ได้รับเหรียญซิลเวอร์สตาร์ จากกองทัพสหรัฐ เมื่อวันที่ 15 พฤศจิกายน พ.ศ. 2512
การทำงาน > ตำแหน่งราชการ

พล.ท. ณรงค์ฤทธิ์ ได้ดำรงตำแหน่งสำคัญต่อไปนี้
การทำงาน > ตำแหน่งราชการ > ราชการทหาร

4 เมษายน พ.ศ. 2512 – ผู้บังคับการกรมทหารราบที่ 1 กองพลทหารอาสาสมัคร ผลัดที่ 2 ส่วนที่ 1
1 ตุลาคม พ.ศ. 2518 – ผู้บัญชาการศูนย์การทหารราบ และผู้บังคับการจังหวัดทหารบกเพชรบุรี
15 มีนาคม พ.ศ. 2520 – ผู้บัญชาการศูนย์การฝึกกำลังทดแทน
1 ตุลาคม พ.ศ. 2522 – เจ้ากรมการรักษาดินแดน
การทำงาน > ตำแหน่งราชการ > ราชการพิเศษ

4 มิถุนายน พ.ศ. 2519 – ราชองครักษ์เวร
20 พฤศจิกายน พ.ศ. 2519 – สมาชิกสภาปฏิรูปการปกครองแผ่นดิน
15 พฤศจิกายน พ.ศ. 2520 : สมาชิกสภานิติบัญญัติแห่งชาติ
21 เมษายน พ.ศ. 2523 : ราชองครักษ์พิเศษ
พ.ศ. 2524 : กรรมการองค์การสวนสัตว์แห่งประเทศไทย ในพระบรมราชูปถัมภ์
พ.ศ. 2528 : กรรมการธนาคารกสิกรไทย
ถึงแก่อนิจกรรม

พล.ท. ณรงค์ฤทธิ์ มหารักขกะ ถึงแก่อนิจกรรมเมื่อวันที่ 12 พฤษภาคม พ.ศ. 2551 เวลา 23.30 น. ที่โรงพยาบาลพระมงกุฎเกล้า เนื่องจากกล้ามเนื้อหัวใจตายเฉียบพลับ สิริอายุได้ 86 ปี 304 วัน
เครื่องราชอิสริยาภรณ์

พลโท ณรงค์ฤทธิ์ มหารักขกะ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2519 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2512 –  เหรียญราชการชายแดน (ช.ด.)
พ.ศ. 2497 –  เหรียญจักรมาลา (ร.จ.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2513 –  เครื่องอิสริยาภรณ์แห่งชาติเวียดนาม ชั้นที่ 5
พ.ศ. 2512 –  แกลแลนทรีครอส ประดับใบปาร์ม
พ.ศ. 2513 –  ซิฟเวิลแอคเชิน ยูนิท ไซเทเชิน
พ.ศ. 2513 –  เหรียญรณรงค์เวียดนาม
พ.ศ. 2513 –  เหรียญปฏิบัติการจิตวิทยา ชั้นที่ 1
สหรัฐ :
พ.ศ. 2512 –  เหรียญซิลเวอร์สตาร์
พ.ศ. 2514 –  ลีเจียนออฟเมอริต ชั้นนายทหาร
ณัฐชไม ถนอมบูรณ์เจริญ

| ณัฐชไม ถนอมบูรณ์เจริญ |
| --- | --- |
สัญชาติ: ไทย
อาชีพ: นักธุรกิจ
บุตร: ณัฐชนก วงษ์สวัสดิ์ กิตติมา วงษ์สวัสดิ์
ญาติ: วงดาว ถนอมบูรณ์เจริญ (น้องสาว) ชัยพล จูเลียน พูพาร์ต (ลูกเขย)
ณัฐชไม ถนอมบูรณ์เจริญ (ชื่อเล่น ใหญ่) เป็นนักธุรกิจชาวไทย ปัจจุบันเป็นประธานกรรมการบริษัท คาราบาวกรุ๊ป จำกัด (มหาชน)
จากข้อมูล วารสารการเงินธนาคาร ฉบับเดือนธันวาคม 2564 เป็นบุคคลที่ครอบครองสินทรัพย์จากหุ้นเป็นอันดับ 9 ของประเทศไทย หรือมีมูลค่า 25,200 ล้านบาท นิตยสาร ฟอบส์ประเทศไทย ให้ณัฐชไมเป็นบุคคลที่ร่ำรวยที่สุดในประเทศไทยอันดับ 28 มีทรัพย์สิน 4.08 หมื่นล้านบาท จากข้อมูล ณ วันที่ 3 เมษายน พ.ศ. 2563 ซึ่งจากข้อมูลดังกล่าว ถือเป็นผู้หญิงที่รวยที่สุดในไทย
ประวัติ

ณัฐชไมจบการศึกษาระดับปริญญาตรีจากคณะศึกษาศาสตร์ มหาวิทยาลัยศิลปากร ระดับปริญญาโทจากคณะพาณิชยศาสตร์และการบัญชี มหาวิทยาลัยธรรมศาสตร์ เริ่มต้นการทำธุรกิจหลังจากแยกตัวออกมาจากธุรกิจผู้ให้บริการทางการเงินของครอบครัว เพื่อทำธุรกิจอสังหาริมทรัพย์ร่วมกับเสถียร เศรษฐสิทธิ์ซึ่งเป็นเพื่อนของพี่ชาย แต่ต่อมาได้เลิกกิจการเพราะปัญหาธุรกิจ
จนเมื่อ พ.ศ. 2542 ได้ก่อตั้งโรงเบียร์เยอรมันตะวันแดงซึ่งเป็นทั้งโรงเบียร์ขนาดเล็กและร้านอาหาร ถัดมา 2 ปี ได้ร่วมกับแอ๊ด คาราบาวเพื่อเจาะตลาดเครื่องดื่มบำรุงกำลังทำแบรนด์สินค้าคาราบาวแดง ได้จัดตั้งบริษัท คาราบาวตะวันแดง จำกัด เมื่อวันที่ 22 สิงหาคม พ.ศ. 2544 เพื่อประกอบธุรกิจหลักในการผลิตและจำหน่ายเครื่องดื่มบำรุงกำลังคาราบาวแดง โดยมีทุนจดทะเบียนจำนวน 1 ล้านบาท โดยเครื่องดื่มบำรุงกำลังภายใต้เครื่องหมายการค้า คาราบาวแดง เข้าสู่ตลาดในประเทศไทยเมื่อวันที่ 28 ตุลาคม พ.ศ. 2545 จากนั้นได้ตั้งบริษัท คาราบาวกรุ๊ป จำกัด (มหาชน) ขึ้นเมื่อวันที่ 8 กรกฎาคม พ.ศ. 2557 และนำบริษัทฯ เข้าจดทะเบียนในตลาดหลักทรัพย์เมื่อวันที่ 21 พฤศจิกายน พ.ศ. 2557
เมื่อวันที่ 13 พฤษภาคม พ.ศ. 2565 คาราบาวกรุ๊ปได้แต่งตั้งณัฐชไม ขึ้นรับตำแหน่งประธานกรรมการบริษัทแทนเสถียร เศรษฐสิทธิ์ ที่ได้ลาออกจากตำแหน่งประธานกรรมการ
ชีวิตส่วนตัว

ด้านชีวิตส่วนตัว ณัฐชไมมีน้องสาวฝาแฝดชื่อ วงดาว ถนอมบูรณ์เจริญ มีลูกสาว 2 คน อายุห่างกัน 4 ปี คนโตคือ ณัฐชนก วงษ์สวัสดิ์ อยู่ฝ่ายขายที่คาราบาวกรุ๊ป ส่วนน้องสาวคนเล็กคือ กิตติมา วงษ์สวัสดิ์ เป็นผู้อำนวยการสำนักประธานเจ้าหน้าที่บริหาร บริษัท คาราบาวตะวันแดง จำกัด (สมรสกับนักแสดง ชัยพล จูเลียน พูพาร์ต)
บัลลังก์ลูกทุ่ง

| บัลลังก์ลูกทุ่ง |
| --- | --- |
บทประพันธ์: Workpoint
บทละครโทรทัศน์: ปั้นลม
กำกับโดย: อรรถพร ธีมากร
แสดงนำ: สุธีวัน กุญชร เปาวลี พรพิมล ยุทธนา เปื้องกลาง ชินวุฒ อินทรคูสิน
ดนตรีแก่นเรื่องเปิด: บัลลังก์ลูกทุ่ง – ใบเตย อาร์สยาม และ เปาวลี พรพิมล
ดนตรีแก่นเรื่องปิด: กอดตัวเอง – เปาวลี พรพิมล
จำนวนตอน: 24
การผลิต
ความยาวตอน: 60 นาที
บริษัทผู้ผลิต: บริษัท อันดา 99 จำกัด
ออกอากาศ
สถานีโทรทัศน์: ช่องเวิร์คพอยท์
ออกอากาศ: 23 มีนาคม 2567 (2567-03-23) – 9 มิถุนายน 2567 (2567-06-09)
ละครเรื่องก่อนหน้า: นางทาสหัวทอง
ละครเรื่องถัดไป: บ้านผูกวิญญาณ
บัลลังก์ลูกทุ่ง เป็นละครโทรทัศน์ไทยจากการกำกับของหนุ่ม อรรถพร ธีมากร นำแสดงโดย สุธีวัน กุญชร และเปาวลี พรพิมล ร่วมด้วยยุทธนา เปื้องกลาง และชินวุฒ อินทรคูสิน ออกอากาศทางช่องเวิร์คพอยท์ ระหว่างวันที่ 23 มีนาคม ถึง 9 มิถุนายน 2567
งานสร้าง

ละครเรื่อง บัลลังก์ลูกทุ่ง ได้จัดพิธีบวงสรวงละคร ณ ศาลพระพิฆเนศ หน้าศูนย์การค้าเซ็นทรัลเวิลด์ ถนนพระรามที่ 1 แขวงปทุมวัน เขตปทุมวัน กรุงเทพมหานคร เมื่อวันที่ 21 เมษายน 2565 เดิมมีกำหนดออกอากาศเรียบร้อยแล้ว แต่ด้วยคดีความของใบเตย ทำให้การออกอากาศต้องล่าช้าออกไป
นักแสดง

| นักแสดงนำ | รับบท |
| --- | --- |
สุธีวัน กุญชร: แก้วตา
เปาวลี พรพิมล: ขวัญใจ
ยุทธนา เปื้องกลาง: เสาเอก
ชินวุฒ อินทรคูสิน: มหรรณพ
นักแสดงสมทบ: รับบท
ธงธง มกจ๊ก: ทัศนัย
ลาล่า อาร์สยาม: มะลิลา
ลูลู่ อาร์สยาม: มะลุลี
สมพงษ์ คุนาประถม: น้าอี๊ด
ธีระชาติ ธีระวิทยากุล: น้าอู๊ด
มงคล สะอาดบุญญพัฒน์: ถิ่น
พิมรา เจริญภักดี: พรรณนา
ตฤณ เศรษฐโชค: รงค์
นักแสดงรับเชิญ: รับบท
ฝน ธนสุนธร: พรรณี ศรีดอน
ธนพล สัมมาพรต: เพลงพร ดอนสวรรค์
ธวัชสรรค์ เปล่งศิริวัธน์: ปีเตอร์
แคนดี้ รากแก่น: จูดี้
บัณฑิต ทองดี: พี่อ๊อด
นฤมล พงษ์สุภาพ: ญาณี
ราชวัติ ขลิบเงิน: สุวิทย์
บ้านผูกวิญญาณ

| บ้านผูกวิญญาณ |
| --- | --- |
แนว: สยองขวัญ โรแมนติก ดราม่า
บทประพันธ์: Workpoint
บทละครโทรทัศน์: วีรวัฒน์ ชโยชัยกร นภัค ไตรเจริญเดช ชัยรัตน์ โพธิสารัตนะ ติณณา สิมะไพศาล
กำกับโดย: ทวีวัฒน์ วันทา
แสดงนำ: สุทธิรักษ์ ทรัพย์วิจิตร สุวพิชญ์ ไตรพรวรกิจ กพล ทองพลับ ซอ จียอน
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 22
การผลิต
ความยาวตอน: 60 นาที
บริษัทผู้ผลิต: บี มูฟวี่
ออกอากาศ
สถานีโทรทัศน์: ช่องเวิร์คพอยท์
ออกอากาศ: 15 มิถุนายน​ 2567 – 25 สิงหาคม​ 2567
ละครเรื่องก่อนหน้า: บัลลังก์ลูกทุ่ง
ละครเรื่องถัดไป: เมืองลับแล​
บ้านผูกวิญญาณ (อังกฤษ: 6th Sense Agency) เป็นละครโทรทัศน์ไทยแนวผี โรแมนติก ดราม่า จากการกำกับของทวีวัฒน์ วันทา นำแสดงโดยสุทธิรักษ์ ทรัพย์วิจิตร, สุวพิชญ์ ไตรพรวรกิจ, กพล ทองพลับ และซอ จียอน ออกอากาศทุกวันเสาร์และอาทิตย์ เวลา 20.15 น. ทางช่องเวิร์คพอยท์ เริ่มตอนแรกเมื่อวันที่ 15 มิถุนายน 2567 และยังสตรีมบนเน็ตฟลิกซ์แบบย้อนหลังในเวลา 22.00 น. ของวันเดียวกัน
เรื่องย่อ

บ้านผูกวิญญาณ บอกเล่าเรื่องราวของ อ๋อง (สุทธิรักษ์ ทรัพย์วิจิตร) หนุ่มดวงตกที่ทำอะไรก็ไม่ประสบความสำเร็จ ที่ต้องร่วมมือกับ ทิพย์ (สุวพิชญ์ ไตรพรวรกิจ) สาวความจำเสื่อมที่มีความสามารถพิเศษในการมองเห็นผีเปิดบริษัทนายหน้าขายบ้านที่มีผีสิงสถิต โดยพวกเขายังทำหน้าที่ปลดบ่วงทุกข์ภายในใจให้กับเหล่าวิญญาณที่อยู่ภายในบ้าน เพื่อให้พวกเขาได้ไปผุดไปเกิด รวมถึงนอกจากนี้ยังมี ลูกช้าง (กพล ทองพลับ) และ ธูปหอม (ซอ จียอน) สองมิจฉาชีพมาขอร่วมแจมด้วยเพราะทั้งคู่มีส่วนเกี่ยวข้องกับตัวตนที่แท้จริงของทิพย์ โดยการปฏิบัติภารกิจต่าง ๆ หากทำสำเร็จความทรงจำช่วงสั้น ๆ ของทิพย์ก็จะกลับมาและจะได้ไขปริศนาว่าเธอคือใคร ส่วนอ๋องก็จะได้นำเงินไปไถ่อพาร์ตเมนต์และไถ่บาปให้กับตัวเองเพราะเขาเป็นคนนำอพาร์ตเมนต์ไปจำนองจนทำให้ เฮียเติ้ง (ทรงสิทธิ์ รุ่งนพคุณศรี) พ่อของอ๋องซึ่งเป็นเจ้าของอพาร์ตเมนต์ต้องตรอมใจตาย
นักแสดง

| บทบาท | นักแสดงหลัก |
| --- | --- |
อ๋อง: สุทธิรักษ์ ทรัพย์วิจิตร
ทิพย์: สุวพิชญ์ ไตรพรวรกิจ
ลูกช้าง: กพล ทองพลับ
ธูปหอม: ซอ จียอน
บทบาท: นักแสดงสมทบ
กอล์ฟ: กนกฉัตร มรรยาทอ่อน
ทอม: ณัฐวัฒน์ เอี่ยมชื่น
เจ๊หมวย: สุมณฑา สวนผลรัตน์
เจ๊หงส์: ธนนันท์ แก้วเกตุสัมพันธ์
เจ๊หยก: ตวงทิพย์ ณ นคร
บทบาท: นักแสดงรับเชิญ
ลุงบุญ: โย่ง เชิญยิ้ม
เฮียเติ้ง (ป๊า): ทรงสิทธิ์ รุ่งนพคุณศรี
ไอ้ไข่: อาไท กลมกิ๊ก
อ๋อง (วัยเด็ก): ด.ช.ศุภัช ท้าวสกุล
ผีครูขันติ: ไกรลาศ เกรียงไกร
ผียามยอด: ไจแอนท์ เชิญยิ้ม
ยามยอด (วัยหนุ่ม): ฐิติพล สวัสดิ์ศรี
ศิริพร: ขวัญฤดี กลมกล่อม
ผีป้าชบา: ราตรี วิทวัส
ชาลี: สุขพัฒน์ โล่ห์วัชรินทร์
ผีฟ้า: วรางคนาง วุฑฒยากร
เฟรม: ธภัทร ทัศนศิริ
พ่อของเฟรม: องอาจ เจียมเจริญพรกุล
ผีอิง: อัทธ์ ตันศิริชัย
ตะวัน: ต่อตระกูล จันทิมา
หมอก: นิธิวัฒน์ กิจจารุ่งเรือง
แม่ของไอ้ไข่: ราณี พรมย่อง
ผู้กองตำรวจ: จตุพร หนูเนียม
หลวงพ่อ (พ่อของกอล์ฟ): เทิดพร มโนไพบูลย์
หลวงตา: ชัชวาลย์ วงศ์อาจ
เทศบาลตำบลไร่เก่า

| เทศบาลตำบลไร่เก่า |
| --- | --- |
เทศบาลตำบล

ทต.ไร่เก่า
พิกัด: 12°14′25.2″N 99°52′07.8″E﻿ / ﻿12.240333°N 99.868833°E﻿ / 12.240333; 99.868833
ประเทศ:  ไทย
จังหวัด: ประจวบคีรีขันธ์
อำเภอ: สามร้อยยอด
จัดตั้ง:  •  28 ตุลาคม 2512 (สุขาภิบาลไร่เก่า)  •  25 พฤษภาคม 2542 (ทต.ไร่เก่า)
พื้นที่
 • ทั้งหมด: 12.50 ตร.กม. (4.83 ตร.ไมล์)
ประชากร (2564)
 • ทั้งหมด: 10,612 คน
 • ความหนาแน่น: 848.96 คน/ตร.กม. (2,198.8 คน/ตร.ไมล์)
รหัส อปท.: 05770801
ที่อยู่ สำนักงาน: เลขที่ 900 หมู่ 5 ถนนเพชรเกษม ตำบลศาลาลัย อำเภอสามร้อยยอด จังหวัดประจวบคีรีขันธ์ รหัสไปรษณีย์ 77180
เว็บไซต์: www.raikaocity.go.th
 ส่วนหนึ่งของสารานุกรมประเทศไทย
เทศบาลตำบลไร่เก่า เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 5, 8 และบางส่วนของหมู่ 2–3 ตำบลไร่เก่า รวมไปถึงพื้นที่บางส่วนของหมู่ 4–6 ตำบลศาลาลัย ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสุขาภิบาลไร่เก่าที่จัดตั้งขึ้นใน พ.ศ. 2512 ในท้องที่ตำบลศิลาลอย (เดิม)  ในปี พ.ศ. 2522  ทางราชการได้จัดตั้งตำบลไร่เก่าขึ้นโดยแยกการปกครองบางส่วนจากตำบลศิลาลอย พื้นที่สุขาภิบาลจึงย้ายมาขึ้นกับตำบลไร่เก่า และปี พ.ศ. 2538 ทางราชการได้จัดตั้งตำบลศาลาลัยขึ้นโดยแยกการปกครองบางส่วนจากตำบลไร่เก่า จึงมีพื้นที่ครอบคลุมสองตำบลจนปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลไร่เก่ามีประชากรทั้งหมด 10,612 คน
พื้นที่เทศบาลตำบลอยู่บริเวณทิศใต้ของอำเภอสามร้อยยอด พื้นที่อยู่ห่างจากที่ว่าการอำเภอสามร้อยยอด 3.4 กิโลเมตร อยู่ห่างจากศาลากลางจังหวัดประจวบคีรีขันธ์ประมาณ 52.3 กิโลเมตร อยู่ห่างจากกรุงเทพมหานครประมาณ 240 กิโลเมตรตามทางรถยนต์ มีพื้นที่รับผิดชอบทั้งหมด 12.50 ตารางกิโลเมตรหรือคิดเป็น 7,812.5 ไร่ ลักษณะชุมชนเป็นชุมชนขนาดใหญ่หนาแน่นตามแนวถนนเพชรเกษมซึ่งมีพื้นที่เมืองต่อกันกับเทศบาลตำบลไร่ใหม่ มีสภาพเมืองที่กลมกลืนกับไร่ใหม่จนเรียกได้ว่าคือเมืองเดียวกัน
แหล่งข้อมูลอื่น

เว็บไซต์เทศบาลตำบลไร่เก่า
| ด ค กองค์กรปกครองส่วนท้องถิ่นระดับล่างในจังหวัดประจวบคีรีขันธ์ |
| --- | --- | --- |
| เทศบาลเมือง |  ประจวบคีรีขันธ์  หัวหิน  |  |
| เทศบาลตำบล |  กม.5  กำเนิดนพคุณ  กุยบุรี  เขาน้อย  คลองวาฬ  ทับสะแก  บางสะพานน้อย  บ้านกรูด  ปราณบุรี  ปากน้ำปราณ  ร่อนทอง  ไร่เก่า  ไร่ใหม่  หนองพลับ  |  |
| องค์การบริหารส่วนตำบล |  กำเนิดนพคุณ  กุยบุรี  กุยเหนือ  เกาะหลัก  เขาจ้าว  เขาแดง  เขาล้าน  คลองวาฬ  ชัยเกษม  ช้างแรก  ไชยราช  ดอนยายหนู  ทองมงคล  ทับใต้  ทับสะแก  ทรายทอง  ธงชัย  นาหูกวาง  บ่อนอก  บางสะพาน  บึงนคร  ปราณบุรี  ปากน้ำปราณ  ปากแพรก  พงศ์ประศาสน์  แม่รำพึง  ร่อนทอง  ไร่เก่า  ไร่ใหม่  วังก์พง  ศาลาลัย  ศิลาลอย  สามกระทาย  สามร้อยยอด  แสงอรุณ  หนองตาแต้ม  หนองพลับ  ห้วยทราย  ห้วยยาง  ห้วยสัตว์ใหญ่  หาดขาม  หินเหล็กไฟ  อ่างทอง  อ่าวน้อย  |  |
เสรี สุชาตะประคัลภ์

เสรี สุชาตะประคัลภ์ อดีตสมาชิกสภาผู้แทนราษฎรจังหวัดอุบลราชธานี อดีตหัวหน้าพรรคแรงงาน และอดีตหัวหน้าพรรคแรงงานประชาธิปไตย ซึ่งเป็นพรรคการเมืองที่มีบทบาทและมีสมาชิกในสภาผู้แทนราษฎรทั้ง 2 ครั้ง
ประวัติ

เสรี ได้ลงสมัครรับเลือกตั้ง ส.ส.อุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมือง และได้รับเลือกตั้งเป็นสมัยแรก
เสรี ได้จดทะเบียนจัดตั้งพรรคตาม รัฐธรรมนูญแห่งราชอาณาจักรไทย พุทธศักราช 2517 และ พระราชบัญญัติพรรคการเมือง พ.ศ. 2517 เป็นลำดับที่ ๒๔/๒๕๑๗ เมื่อวันที่ 21 พฤศจิกายน พ.ศ. 2517 โดยมีเขาเป็นหัวหน้าพรรคและ สอาด ปิยวรรณ เป็นเลขาธิการพรรค นำสมาชิกลงสมัครในการเลือกตั้ง 2 ครั้งคือเมื่อ 26 มกราคม พ.ศ. 2518 และ 4 เมษายน พ.ศ. 2519 แต่ได้รับเลือกตั้งเพียง 1 ที่นั่ง คือ สอาด ปิยวรรณ ส.ส.ลำปาง ต่อมาพรรคถูกยุบไปในปี พ.ศ. 2519
เสรี ได้จดทะเบียนจัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525 และทำหน้าที่หัวหน้าพรรค จนกระทั่งในปี พ.ศ. 2529 ประเสริฐ ทรัพย์สุนทร จึงเข้ามาทำหน้าที่แทน
ต่อมานายเสรี ถูกกล่าวถึงในกรณีประชาชนในอำเภอวารินชำราบ จังหวัดอุบลราชธานี ถูกนายทุนยึดถือครองที่ดินและไปออกโฉนดโดยมิชอบ เมื่อปี พ.ศ. 2511 - 2512 โดยนายเสรีถูกกล่าวถึงว่าเป็นผู้ขอออกโฉนดที่ดินดังกล่าว
ปัจจุบันนายเสรี ถึงแก่กรรมแล้ว
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
เฟลด์สปาร์

| เฟลด์สปาร์ |
| --- | --- |

การจำแนก
ประเภท: แร่
สูตรเคมี: KAlSi3O8 - NaAlSi3O8 - CaAl2Si2O8
คุณสมบัติ
สี: ชมพู ขาว เทา น้ำตาล
โครงสร้างผลึก: โมโนคลินิกหรือไตรคลินิก
แนวแตกเรียบ: 2 หรือ 3
ค่าความแข็ง: 6.0
ความวาว: เงาเหมือนแก้ว
เฟลด์สปาร์ หรือ แร่ฟันม้า (อังกฤษ: feldspar) เป็นส่วนประกอบที่สำคัญในเนื้อเซรามิก (ร้อยละ 15.35) และในน้ำยาเคลือบผิว (Glaze 30-50%) เฟลด์สปาร์เป็นแร่ที่มีปริมาณธาตุอัลคาไลด์สูง ทำให้หลอมตัวที่อุณหภูมิต่ำจึงทำหน้าที่เป็นฟลักซ์ทำให้เกิดเนื้อแก้วยึดเหนี่ยวเนื้อ ทำให้เกิดความแกร่งและความโปร่งใสของชิ้นงาน นอกจากนี้ ยังหาได้ง่ายในธรรมชาติ มีธาตุเหล็กต่ำ จึงเป็นที่นิยมใช้
แร่เฟลด์สปาร์ที่เกิดในธรรมชาติมีอยู่ 3 ชนิด ดังนี้
โพแทสเซียมเฟลด์สปาร์   KAl Si3O8 (Potash Feldspar-Orthoclase-Microline)
โซเดียมเฟลด์สปาร์  Na AlSi3O8 (Sodium Feldspar - Albite)
แคลเซียมเฟลด์สปาร์   Ca Al2 Si2O8 (Calcium Feldspar - Anorthite)
แหล่งแร่เฟลด์สปาร์

แร่เฟลด์สปาร์  พบอยู่ในหินอัคนีเกือบทุกชนิด และพบในหินชั้นและหินแปรด้วย แต่แหล่งแร่เฟลด์สปาร์ที่เป็นอุตสาหกรรมนั้น ได้มาจากสายแร่เพกมาไทต์ (Pegmatite) หรือสายคา ซึ่งจะมีแร่เฟลด์สปาร์เกิดร่วมกับควอตซ์ ไมกา การ์เนต ทัวร์มาลีน เป็นต้น สายแร่เปกมาไทต์ ที่ตัดเข้าไปในหินแกรนิต มักให้แร่เฟลด์สปาร์พวกโซเดียมและโพแทสเซียม ซึ่งปริมาณของทั้งสองตัวนี้ก็แตกต่างกันไม่แน่นอน บางแหล่งจะมีโปแตซเซียมเฟลด์สปาร์มาก  บางแหล่งก็มีโซเดียมเฟลด์สปาร์มาก  เฟลด์สปาร์ที่ซื้อขายกันในประเทศสามารถแบ่งออกได้เป็น 3 ประเภทใหญ่ ๆ คือ
โพแทสเซียมเฟลด์สปาร์ มีปริมาณ K2O อยู่ไม่น้อยกว่า 8 %
โซเดียมเฟลด์สปาร์ มีปริมาณ Na2O ไม่น้อยกว่า 7 %
เฟลด์สปาร์ผสม มีปริมาณ K2O < 8 %,  Na2O < 7 %
โดยทั่วไป มีความต้องการโพแทสเซียมเฟลด์สปาร์ในอุตสาหกรรมเซรามิกมากกว่าโซเดียมเฟลด์สปาร์  ทั้งนี้เพราะโพแทสเซียมเฟลด์สปาร์เมื่อหลอมแล้วได้ความหนืดสูงกว่าและเปลี่ยนแปลงลดลงเล็กน้อย เมื่ออุณหภูมิสูงขึ้น  จึงเป็นผลให้รูปทรงของชิ้นงานอยู่ตัวไม่บิดเบี้ยวในช่วงการเผา โดยเฉพาะผลิตภัณฑ์ลูกถ้วยไฟฟ้า จำเป็นต้องใช้โพแทสเซียมเฟลด์สปาร์เกรดสูง เพราะต้องการคุณสมบัติความเป็นฉนวนไฟฟ้า (โพแทสเซียมเฟลด์สปาร์มีความนำไฟฟ้าต่ำ)
การทำเหมือง

การทำเหมืองแร่เฟลด์สปาร์ จากสายแร่เพกมาไทต์ที่จังหวัดตาก, ราชบุรี, กาญจนบุรี และนครศรีธรรมราช การทำเหมืองมักจะเป็นเหมืองเปิด โดยการระเบิดย่อยให้ได้ขนาดเล็กลงด้วยค้อน แล้วใช้วิธีคัดด้วยมือ เพื่อแยกเฟลด์สปาร์ออกจากแร่ควอตซ์, ไมกา และสารเหล็กออกไซด์  วิธีการทำเหมืองแบบนี้ ต้นทุนจะต่ำแต่การสูญเสียแร่ค่อนข้างสูงสำหรับการทำเหมืองแร่โซเดียมเซียเฟลด์สปาร์
วิธีการทำเหมืองดังกล่าวนับว่าใช้ได้ เพราะโซเดียมเซียมเฟลด์สปาร์โดยทั่วไปมักเกิดเป็นก้อนใหญ่ที่ค่อนข้างบริสุทธิ์ ไม่มีแร่อื่นปนมากนักสำหรับการทำเหมืองแร่โพแทสเซียมเฟลด์สปาร์ น่าจะใช้วิธีการลอยแร่ควบคู่กันไปด้วย เพื่อเก็บแร่ให้หมด โดยแยกเฟลด์สปาร์ออกจากแร่อื่น ทำให้คุณภาพสูงขึ้นและคุ้มทุน เพราะราคาสูง ปัจจุบันมีการลอยแร่โพแทสเซียมเฟลด์สปาร์ที่เหมืองตะโกปิดทอง อำเภอสวนผึ้ง จังหวัดราชบุรี และที่จังหวัดตาก
-Bone Ash เป็นฟลักซ์ที่สำคัญสำหรับ Bone China ได้จากการนำกระดูกวัวควายมาทำ Calcining แล้วบด ถ้าขบวนการ Calcining ถูกต้องจะได้พวกอินทรียวัตถุที่แขวนลอยอยู่เพียงเล็กน้อย ซึ่งจะเพิ่มคุณสมบัติของการใช้งาน องค์ประกอบหลักคือ แคลเซียมฟอสเฟต
-Fluorite - (CaF2) เป็นฟลักซ์ที่ใช้กับ Enamels, แก้วและน้ำยาเคลือบผิวแร่ฟลูออไรด์มีมากในประเทศไทย
วัสดุอื่น ๆ ที่ใช้แทนเฟลด์สปาร์ 
หิน Nepheline Syenite เป็นหินอัคนีที่ประกอบด้วยแร่ Albite ร้อยละ 50, Microcline ร้อยละ 25, Nepheline (Na2Al2Si2O8) ร้อยละ 25 มีอะลูมินาและโซดามากกว่าเฟลด์สปาร์ พบที่รัฐออนแทรีโอ ประเทศแคนาดา โดยหินนี้จะถูกบดและแยกเอาแร่ที่มีเหล็กออกด้วยเครื่องแยกแร่แม่เหล็ก ประเทศไทยยังไม่พบหินชนิดนี้
หิน Graphic Granite  เป็นหินอัคนีบาดาลที่มีแร่เฟลด์สปาร์ร้อยละ 75 และควอตซ์ร้อยละ 25 Intergrowth อาจใช้แทนเฟลด์สปาร์ได้ถ้ามีปริมาณมาก ประเทศไทยยัง
พบไม่มาก
Cornish Stone เป็นหินที่ใช้เป็นฟลักซ์ในประเทศอังกฤษ คือหินเปกมาไทต์ที่ผุเล็กน้อย ประกอบด้วยแร่ Albite, Orthoclase, แร่เกาลิน และฟลูออไรด์เล็กน้อย
ได้มีการทำเหมือง และบางเกรดมีการแยกฟลูออไรด์ออกมาด้วย
หิน Leucocratic Granite คือ หินแกรนิตสีขาว เนื่องจากมีแร่สีดำน้อย ประกอบด้วยแร่ควอตซ์ร้อยละ 20, โซเดียมเฟลด์สปาร์ร้อยละ 50, โพแทสเซียมเฟลด์สปาร์ร้อยละ 30  ใช้แทนเฟลด์สปาร์ได้ พบที่ตำบลนบพิตำ อำเภอนบพิตำ จังหวัดนครศรีธรรมราช ผลิต Leucocratic Granite ปีละประมาณ 150,000 ตัน ส่งไปจำหน่ายยังไต้หวันและมาเลเซีย
เซยูอะวอดส์ ครั้งที่ 1

พิธีมอบรางวัล เซยูอะวอดส์ ครั้งที่ 1 จัดขึ้นเมื่อวันที่ 3 มีนาคม พ.ศ. 2550 ที่โตเกียวอนิเมะเซ็นเตอร์ ใน อากิฮาบาระ, โตเกียว หมวดหมู่การโหวตทั่วไปมีการเสนอชื่อเข้าชิง 10 ประเภท ได้แก่ นักพากย์ยอดเยี่ยม (ชาย/หญิง), นักพากย์สมทบยอดเยี่ยม (ชาย/หญิง), นักพากย์ดาวรุ่ง (ชาย/หญิง), การร้องเพลง และบุคลิกภาพ  Special Achievement, Achievement, และ Synergy Awards เลือกจากงานนี้โดยไม่มีการเสนอชื่อ  ระยะเวลาของการลงคะแนนเสียงทั่วไปเริ่มตั้งแต่วันที่ 21 ตุลาคม พ.ศ. 2549 ถึงวันที่ 10 มกราคม พ.ศ. 2550
ผู้ชนะมีรายชื่ออยู่ด้านล่าง
| ผู้ชนะ | บริษัท | ตัวละคร | อนิเมะ |
| --- | --- | --- | --- |
นักพากย์นำชายยอดเยี่ยม
| จุง ฟูกูยามะ | Production Baobab | ลูลูช แลมเพอรูจ | โค้ด กีอัส ภาคการปฏิวัติของลูลูช |
นักพากย์นำหญิงยอดเยี่ยม
| พัก โร-มี | Theatrical group En | Nana Osaki | NANA |
นักพากย์สมทบชายยอดเยี่ยม
| อากิระ อิชิดะ | Mausu Promotion | Athrun Zala | โมบิลสูท กันดั้มซี้ดเดสทินี |
| โคกิ มิยาตะ | 81 Produce | Kazumi Yoshinaga | Yoshinaga-san Chi no Gargoyle |
นักพากย์สมทบหญิงยอดเยี่ยม
| อามิ โคชิมิซุ | Gekidan Wakakusa | Kallen Stadtfeld | Code Geass - Lelouch of the Rebellion |
| ยูโกะ โกโต | Production Baobab | Mikuru Asahina | The Melancholy of Haruhi Suzumiya |
นักพากย์หน้าใหม่ยอดเยี่ยมฝ่ายชาย
| เท็ตสึยะ คากิฮาระ | 81 Produce | Mikoto Yutaka | Princess Princess |
| มาซากาซุ โมริตะ | อาโอนิโปรดักชัน | Ichigo Kurosaki | เทพมรณะ |
นักพากย์หน้าใหม่ยอดเยี่ยมฝ่ายหญิง
| ยูอิ คาโนะ | อาโอนิโปรดักชัน | Momoko Kuzuryu | Sumomomo Momomo |
| อายะ ฮิราโนะ | Space Craft | Haruhi Suzumiya | The Melancholy of Haruhi Suzumiya |
Best Personality
| ผู้ชนะ | บริษัท | รายการวิทยุ | สถานีกระจายเสียง |
| มาสุมิ อาซาโนะ | Arts Vision | A&G Super Radio Show - Anispa! | JOQR |
การแสดงดนตรียอดเยี่ยม
| ผู้ชนะ | ค่ายเพลง | เพลง | อนิเมะ |
| นานะ มิซูกิ | King Records | Justice to Believe, opening theme | Wild Arms V |
รางวัลแห่งความสำเร็จในชีวิต (รางวัลพิเศษ)
| Winners | Agency |  |  |
| เค โทมิยามะ | Production Baobab (final career) |  |  |
รางวัลแห่งความสำเร็จ
| โทรุ โอฮิระ | Ohira Production |  |  |
| มาซาโกะ อิเคดะ | Haikyō |  |  |
| โนริโกะ โอฮาระ | Production Baobab |  |  |
| มาริโกะ มุคาอิ | 81 Produce |  |  |
Synergy Award
โปเกมอน:
ตะไคร่น้ำ

ตะไคร่น้ำ คือ สาหร่ายเซลล์เดียวซึ่งเกาะยึดในพื้นที่ที่มีน้ำไหล เพราะน้ำที่ไหลมีทั้งออกซิเจน คาร์บอนไดออกไซด์ และสารอาหารไหลเวียนดี แสงดี สาหร่ายพวกนี้จะมายึดเกาะ กลายเป็นผืนเขียว ๆ
ตะไคร่น้ำยังประกอบไปด้วยสาหร่ายชนิดต่าง ๆ รวมทั้งพวกไซยาโนแบคทีเรียมาเกาะกลุ่มอยู่รวมตัวกัน บางกลุ่มเกาะยึดในบริเวณที่เปียกชื้น บางกลุ่มอยู่ในน้ำ แต่ละกลุ่มจะมีสีที่แตกต่างกันออกไป ขึ้นอยู่กับว่าตะไคร่น้ำมีสาหร่ายกลุ่มใดเป็นองค์ประกอบ
ตะไคร่น้ำมักจะสับสนกับเทา ที่เป็นสาหร่ายน้ำจืด